Letisko Kladno

Letisko Kladno je verejné vnútroštátne a civilné letisko situované v katastrálnom území obce Velká Dobrá, 4 km južne od mesta Kladno, na juhozápadnej strane nevýrazného návršia Kožovy hory (456 m). K letisku vedie krátka odbočka z cesty II/118 Kladno-Beroun. Bolo vybudované v 50. rokoch a v minulosti plnilo tiež funkciu záložného vojenského letiska. Disponuje jedinou trávnatou vzletovou a pristávacou dráhou dĺžky necelý kilometer a šírky 140 m, ktorá sa mierne zvažuje a ktorú pretína cesta medzi obcou Velká Dobrá a mestom Kladno. Je to domovské letisko Aeroklubu Kladno, ktorý tu organizuje kurzy a vyhliadkové lety v malých lietadlách a na klzákoch. Taktiež tu sídli letecká škola poskytujúca výcvik na ultraľahkých lietadlách. Externé odkazy Aeroklub Kladno – Oficiálna webstránka aeroklubu s informáciami o letisku Zdroj Tento článok je čiastočný alebo úplný preklad článku Letiště Kladno na českej Wikipédii.